เป็นค้างหลังครับคือถ้าผมไปตัดออกแล้วจะ เจาะหูได้อีกไมครับ
สวัสดีค่ะ ตุ่มนูนที่เกิดขึ้นตรงใบหู บริเวณที่เคยเจาะหูมาก่อน น่าจะเป็น "แผลเป็นชนิดนูน หรือคีลอยด์" ซึ่งจะเป็นตุ่มนูนที่มีมักมีสีออกแดงอมม่วง หากเพิ่งเป็นไม่นาน มักจะคลำได้ค่อนข้างนิ่ม ไม่เจ็บหรือปวด แต่หากเป็นนานแล้ว ก้อนมักแข็ง และมักมีอาการคันร่วมด้วย ส่วนการรักษานั้นทำได้โดยการฉีดยาที่มีส่วนผสมของสเตียรอยด์เข้าไปที่แผล นอกจากนี้ก็มีวิธีเลเซอร์ หรืออาจพิจารณาผ่าตัดหากแผลมีขนาดใหญ่นอกจากนี้ ตุ่มนูนที่หู อาจเกิดจากสาเหตุอื่นๆ อีก เช่น- ต่อมน้ำเหลืองโต ก้อนมักจะอยู่ที่หลังใบหู คลำได้แข็งเล็กน้อย และมักกดเจ็บ ซึ่งจะเกิดจากการติดเชื้อบริเวณใกล้เคียง เช่น แผลที่เจาะหูอักเสบติดเชื้อ มีแผลบริเวณหนังศีรษะ หรือหูชั้นนอกอักเสบ เป็นต้น- ก้อนซีสต์หรือก้อนถุงน้ำ ลักษณะของก้อนเวลาคลำจะนิ่ม ขยับได้เล็กน้อยกดไม่เจ็บ ไม่ปวด- เนื้องอกของผิวหนังหรือเนื้อเยื่อใต้ผิวหนัง ก้อนอาจมีลักษณะนิ่มหรือแข็ง อาจเจ็บหรือไม่ก็ได้ ขึ้นกับแต่ละชนิดแนะนำควรไปพบแพทย์เพื่อตรวจเกิดจากสาเหตุใด หากเป็นแผลเป็นชนิดนูน ก็ต้องรักษาโดยการฉีดยาที่มีส่วนผสมของสเตียรอยด์ดังกล่าว และไม่แนะนำให้เจาะหูซ้ำอีก เพราะย่อมทำให้เกิดแผลเป็นขึ้นมาใหม่อีกค่ะ